ਮਾਲਾਸ਼੍ਰੀ
ਮਾਲਾਸ਼੍ਰੀ (ਜਨਮ ਸ਼੍ਰੀਦੁਰਗਾ ਪਾਂਡੇ, 10 ਅਗਸਤ 1973 ), ਇੱਕ ਭਾਰਤੀ ਅਭਿਨੇਤਰੀ ਹੈ ਜੋ ਮੁੱਖ ਤੌਰ 'ਤੇ ਕੰਨੜ ਸਿਨੇਮਾ ਵਿੱਚ ਕੰਮ ਕਰਦੀ ਹੈ ਅਤੇ ਇਸ ਤੋਂ ਇਲਾਵਾ ਉਹ ਤੇਲਗੂ ਅਤੇ ਤਾਮਿਲ ਭਾਸ਼ਾ ਦੀਆਂ ਫਿਲਮਾਂ ਵਿੱਚ ਵੀ ਅਕਸਰ ਦਿਖਾਈ ਦਿੰਦੀ ਹੈ। ਤਿੰਨ ਦਹਾਕਿਆਂ ਦੇ ਕਰੀਅਰ ਵਿੱਚ ਉਹ 69 ਤੋਂ ਵੱਧ ਫਿਲਮਾਂ ਵਿੱਚ ਨਜ਼ਰ ਆ ਚੁੱਕੀ ਹੈ। ਉਸਨੇ ਆਪਣੇ ਕੈਰੀਅਰ ਦੀ ਸ਼ੁਰੂਆਤ 1979 ਦੀ ਤਾਮਿਲ ਫਿਲਮ ਇਮਯਾਮ ਵਿੱਚ ਇੱਕ ਬਾਲ ਕਲਾਕਾਰ ਵਜੋਂ ਕੀਤੀ ਸੀ। ਉਸਨੇ 1989 ਵਿੱਚ ਕੰਨੜ ਭਾਸ਼ਾ ਦੀ ਫਿਲਮ ਨੰਜੁੰਡੀ ਕਲਿਆਣਾ ਵਿੱਚ ਇੱਕ ਬਾਲਗ ਵਜੋਂ ਆਪਣੀ ਸ਼ੁਰੂਆਤ ਕੀਤੀ। ਅਗਲੇ ਸਾਲਾਂ ਵਿੱਚ, ਉਸਨੇ ਆਪਣੇ ਆਪ ਨੂੰ ਕੰਨੜ ਸਿਨੇਮਾ ਦੀਆਂ ਚੋਟੀ ਦੀਆਂ ਹੀਰੋਇਨਾਂ ਵਿੱਚੋਂ ਇੱਕ ਵਜੋਂ ਸਥਾਪਿਤ ਕੀਤਾ। ਮੀਡੀਆ ਅਤੇ ਪ੍ਰਸ਼ੰਸਕਾਂ ਦੁਆਰਾ ਉਸਨੂੰ "ਕਨਸੀਨਾ ਰਾਣੀ" ਕਿਹਾ ਜਾਂਦਾ ਸੀ ਉਹ ਔਰਤਾਂ-ਕੇਂਦ੍ਰਿਤ ਫਿਲਮਾਂ ਵਿੱਚ ਵਿਭਿੰਨ ਭੂਮਿਕਾਵਾਂ ਨਿਭਾਉਣ ਲਈ ਪ੍ਰਸਿੱਧ ਸੀ, ਜਿਨ੍ਹਾਂ ਵਿੱਚੋਂ ਬਹੁਤ ਸਾਰੀਆਂ ਬਾਕਸ-ਆਫਿਸ 'ਤੇ ਬਹੁਤ ਸਫਲ ਰਹੀਆਂ ਸਨ।